## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

144. schôdza

Číslo: CRD-2164/2022

637

**U z n e s e n i e**

**Ústavnoprávneho výboru Národnej rady Slovenskej republiky**

**z 24. novembra 2022**

k vládnemu návrhu zákona, ktorým sa mení a dopĺňa **zákon č. 414/2012 Z. z. o obchodovaní s emisnými kvótami** a o zmene a doplnení niektorých zákonov v znení neskorších predpisov (tlač 1235)

**Ústavnoprávny výbor Národnej rady Slovenskej republiky**

**A. s ú h l a s í**

s vládnym návrhom zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov (tlač 1235);

**B. o d p o r ú č a**

Národnej rade Slovenskej republiky

vládny návrh zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov (tlač 1235) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

predsedu výboru

predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre pôdohospodárstvo a životné prostredie.

Milan Vetrák

predseda výboru

overovatelia výboru:

Lukáš Kyselica

Matúš Šutaj Eštok

## P r í l o h a

**k uzneseniu Ústavnoprávneho**

**výboru Národnej rady SR č. 637**

**z 24. novembra 2022**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov (tlač 1235)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **K čl. I bodu 12 (§ 5 ods. 5)**

V čl. I bode 12 sa slová „plynov; táto organizácia je vnútroštátnym správcom“ nahrádzajú slovami „plynov (ďalej len „vnútroštátny správca“)“.

Legislatívno-technická úprava vzhľadom na skutočnosť, že ďalej sa v texte zákona používa iba pojem „vnútroštátny správca“.

1. **K čl. I bodom 18 a 19 (§ 6 ods. 4)**

V čl. I bodoch 18 a 19 sa slová „ods. 4“ nahrádzajú slovami „ods. 5“.

Legislatívno-technická úprava vzhľadom na prečíslovanie odsekov v novelizačnom bode 17.

1. **K čl. I bodu 27 (nadpis § 10)**

V čl. I bode 27 sa slovo „povinným“ nahrádza slovami „povinným účastníkom“.

Legislatívno-technická úprava dopĺňa označenie subjektu v súlade s Legislatívnymi pravidlami tvorby zákonov č. 19/1997 Z. z.

1. **K čl. I bodu 56 [§ 26 ods. 1 písm. u) a v)] a bodom 61 a 62 [§ 27 ods. 1 písm. h) a o)]**

V čl. I bode 56 [§ 26 ods. 1 písm. u) a v)] a bodoch 61 [§ 27 ods. 1 písm. h)] a 62 [§ 27 ods. 1 písm. o)] sa slová „o rozhodnutí“ nahrádzajú slovami „týkajúcu sa rozhodnutia“.

Ide o formulačnú úpravu za účelom zlepšenia zrozumiteľnosti textu.

1. **K čl. I bodu 58 (úvodnej vete k poznámke pod čiarou)**

V čl. I bode 58 úvodnej vete k poznámke pod čiarou sa číslovka „6“ nahrádza číslovkou „26“.

Ide o opravu zrejmej nesprávnosti.

1. **K čl. I bodu 78 (úvodnej vete k poznámke pod čiarou)**

V čl. I bode 78 úvodnej vete k poznámke pod čiarou sa slová „32 až 37, 41 a 42“ nahrádzajú slovami „32 až 35, 37, 38, 41 a 42“.

Ide o zosúladenie úvodnej vety s číslovaním samotných poznámok pod čiarou.